I 1917 vervet jeg meg for å slåss mot tyskerne i Frankrike.
Menn døde overalt omkring meg.
Det var helt meningsløst.
Reglene vi fulgte var løgner.
Og de gjaldt ikke for dem som laget dem.
Hvis jeg kom levende hjem, skulle jeg aldri mer følge ordrer.
Jeg dro ut som en soldat.
Jeg kom hjem som en lovløs.
Jeg levde fra ett ran til det neste.
Dagen gikk med til å sove, -
- og natten til å løpe for harde livet.
Slik levde jeg i 10 år, inntil det innhentet meg.
Alt startet med en innsidemann.
Gjengen rundt Albert White spilte poker med høy innsats, -
- og vår innsidemann holdt bakdøra åpen for oss.
Tre, to, en.
Hit med penga.
Vet du hvem sitt jævla sted dette er?
Vet du hvem som spiller her, ditt jævla fehue?
- Har du hørt om Albert White? - Snakk, din dumskalle.
Kom hit, frøken!
- Skal det være en drink attpå? - Nei, bare legg pengene i bagen.
Sånn ja. Opp i bagen med dem.
Hva heter du?
Emma Gould.
Og du?
- Skal du stappe en strømpe i munnen min? - Stemmer.
Den er ubrukt, og jeg ljuger ikke.
Det sier alle løgnere.
Gap opp.
Bare ta en rask...
Hold øye med ham.
Her, ja.
Hei, legg hendene på bordet.
Bra.
Ok, gutter. Vi går.
Du har nerver av stål.
- Senk farten, ikke vekk mistanke. - Slapp av.
Det var en god fangst.
- Ja, og alt er mitt. - Man skal jo leve.
- Ja, ikke sant? - Kutt ut det der. Kjør nå.
God dag.
Jeg heter Albert White.
Du må være Joe.
Coughlin.
Fint å forbinde navnet med et ansikt.
Dette er en venn av meg, Brennan Loomis.
Står til?
Du er for smart til de jobbene du gjør.
Tjene småpenger med to dumme italienere.
De er kompisene dine, men de er noen dumme degoser.
Og de lever ikke til de er 40.
Tenk over det.
Men du kan ikke operere alene.
Ikke i denne byen.
Albert samlet troppene.
Det var en rom-krig på gang.
Dermot, gå og ta en prat.
- Albert White ledet den irske gjengen. - Hold et øye med ham.
Og Maso Pescatore ledet den italienske.
Det var øye for øye...
Det blodigste året i Bostons historie.
Whites gjeng satte fyr på lastebiler med rom.
Så dro en av Masos menn -
- hjem med en jente ingen hadde sett før.
Ingen vinner. Bare en masse rot.
Jeg ville ikke blandes borti Albert White og krigen hans.
Men jeg hadde ikke noe valg.
Jenta hans var min innsidemann.
Og jeg var forelsket i henne.
Og han ville drept oss godt og grundig hvis han fant ut om oss.
Men vi var forelsket og dumme.
Hver gang han var ute og reiste, møttes vi.
Vi passet perfekt sammen.
- ...plutselig hevne seg på meg. - Du snakker bare tull.
Jeg vet hva du ønsker å høre. Du er som en åpen bok.
Får jeg slå meg ned?
- Beklager, Fader Tid, vi venter noen. - Nei.
Dette er faren min, Emma. Tom Coughlin.
Far, dette er Emma Gould.
Hyggelig. Får jeg slå meg ned?
- Hvor kommer du fra, Miss Gould? - Dorchester.
- Nei, før det. Jeg hører at du er irsk. - Morsslekten min kommer fra Cork.
- Å? Hva er pikenavnet hennes? - Det vet jeg ikke.
- Vet du ikke? - Hun døde. Mamma er død...
Og hva arbeider du med?
Dette er et skikkelig stilig sted, hva?
Jeg vet hva sønnen min lever av.
Jeg antar at du ble kjent med ham -
- i forbindelse med en forbrytelse, eller på et sted med et grovt klientell.
Blir du brydd av spørsmålene mine?
Jeg vet ikke hva du babler om. Og jeg blåser ærlig talt i det.
Jeg babler om at du er en jente som omgås kriminelle.
Det er ikke det at sønnen min er kriminell.
Det er det at han er min sønn.
Og jeg mener det er tvilsomt hvor smart det er å omgås kvinner -
- som med viten og vilje omgås kriminelle.
- Skjønte du noe av det? - Det holder, far.
Onkelen min nevnte en politi på lønningslisten hans ved navn Coughlin.
Er det deg?
Det er kanskje din onkel Robert? Som populært kalles Bobo?
Nei, politimannen du refererer til, er Elmore Conklin.
Han er ansatt på Savin Hill.
Han presser penger fra illegale virksomheter, som Bobos.
Jeg er sjelden i Dorchester.
Men som politiinspektør vil jeg gjerne ta Bobo i øyesyn.
Jeg må pudre nesen.
Var det nødvendig?
Det var ikke jeg som begynte, Joseph. Så ikke klandre meg for utfallet.
Etter 37 år i politiet, vet du hva det viktigste jeg har lært er?
- Enda en vise fra gamlelandet? - Nei.
Det du sender ut, vil alltid komme tilbake til deg.
Men aldri slik du har forventet.
Sikkert ikke.
Den uvitendes ufortjente visshet er størst av alle.
Jeg tror jeg har fortjent nok.
Hun er ganske pen å se på.
Ja, det er hun.
- Ellers vet jeg ikke hva du ser i henne. - Fordi hun er fra Dorchester?
Faren er hallik, og onkelen har drept to menn.
Men det kunne jeg overse, hvis hun ikke var så...
- Hun foregir ikke å være noe hun ikke er. - Kanskje hun bare er sløv.
Takk for at du kom innom.
- Kanskje du skal sove hos ham i natt. - Hva?
Han ser på meg som om jeg er søppel.
Vi er ikke folk. Vi er bare familien Gould fra Dorchester.
- Vi lager blonder på gardinene deres. - Jøss! Hør her...
Ikke rør meg.
Hele mitt liv har blærete typer som faren din sett ned på meg.
- Vi er ikke mindre verd. - Det har jeg aldri sagt.
Men det gjorde han.
Faen ta ham, ok?
Jeg elsker deg.
Du tror det er så lett.
Det kan være det.
Å, gud.
- Kom hit. - Jeg vil ikke.
- La meg være! - Jeg er lei for det.
Jeg er lei for det.
- Jeg vil gå. - Ok.
Ok.
Har du en skilling?
Tusen takk.
SKREDDERSYDDE DRESSER
Joe Coughlin. Jeg er invitert.
Opp med armene. Jeg må sjekke deg.
Vær så god.
Joseph?
Joe Coughlin. Ja. Hyggelig.
Vet du hvem jeg er?
Jeg vet nok til å møte opp når jeg blir spurt.
Jeg heter Maso Pescatore.
Jeg kontrollerer North End og brennevinsimporten fra Florida.
Jeg er en mann som har andre menns liv i mine hender.
Men i bunn og grunn er jeg bare en vanlig degos fra gamlelandet.
Min eneste virkelige rival er Albert White.
Når det ikke lenger er tilfelle, -
- kan vi se enden på slåssingen som har plaget denne byen.
Jeg har ikke noe utestående med deg. Men jeg blander meg ikke med gangstere.
Ikke engang en sjeik som deg.
Du sprenger pengeskap og raner banker, men du er ingen gangster.
- Hva er du da? - Vet ikke.
Jeg er vel en lovløs, men jeg vil ikke ta del i det livet.
Hvor mye av godt eller ondt kommer vår vei, om vi ber om det eller ikke?
En av mine menn så deg med en ung dame.
Ikke en dame, akkurat, mer en gangsterjente -
- som oppvartes av Albert White.
Hva du vil, spiller ikke så stor rolle lenger.
Du er en del av dette livet, og det kan ende på to måter.
Én: Du tar Albert og setter en stopper for ham.
To:
Jeg forteller Albert om jenta. Og han tar deg først.
Som sagt, jeg er ingen gangster.
Og jeg har drept nok i mitt liv.
Bare fortell fienden din ryktene du har hørt.
Men hvis jeg dreper Albert White, vil en annen ta hans plass.
Og jeg vil være gift med Pescatore-gjengen resten av livet.
Jeg sluttet å kysse ringer for lenge siden.
God ettermiddag.
Tror du han har sagt noe til Albert?
Nei. Da var jeg død allerede.
Herregud.
- Vi kunne dra vår vei. - Hvor skulle vi dra?
Et varmt sted.
- Broren min, Danny, bor i California. - Hvor da?
Vi har ikke snakket på 10 år.
Han sendte en haug med postkort og sa han drev som stuntmann -
- og ville bli forfatter.
- Skulle gjerne dratt til California. - Jeg har aldri gjort en ærlig dags arbeid.
Hvem snakker om ærlig arbeid? Vi gjør det vi vil gjøre.
Vi drar dit vi vil dra.
Sover om dagen.
Jeg har en jobb i Lawrence på søndag. Etter det har jeg fri.
- Fri til å dra? - Ja, fri til å dra.
- Jeg må møte den du vet på lørdag. - Knulle den du vet.
Har jeg noe valg? Vil du jeg skal ende opp i elva?
Jeg skal møte ham på Statler på lørdag.
Han tenner på å se meg når han går sammen med kona.
Etter det skal han til Detroit en uke.
Kan du fikse deg opp og komme til Statler før kl. 19?
Jeg tror jeg kan fikse meg opp og komme til Statler før kl. 19, ja.
Hold kjeft!
Lawrence-jobben skulle gi oss nok til å komme oss til California.
Det var det jeg tenkte på.
Kjør.
Hva gjør du?
Purken!
Pass opp!
Faen!
Flytt dere!
Å, faen!
Flytt dere, for helvete!
Purk!
- Vi må ut. - Kom igjen!
Inn i bilen! Kjør!
Satan!
Jeg gikk en kilometer, stjal en bil i North Reading -
- og byttet den med en Dodge jeg fant i Somerville.
Jeg dro tilbake til barndomshjemmet og vurderte fremtiden.
POLITIMENN MYRDET
Historien var trykt i alle sisteutgavene.
Den tredje døde politimannen hadde stoppet noen i utkanten av skogen.
Det må ha vært Dion.
- Fortsett. - Det er en vareheis her borte.
Du kom!
- Hva skulle jeg ellers gjøre? - Stikke av. Det er det man vanligvis gjør.
Ikke jeg.
Kom igjen.
Helvete!
Hvorfor gråter du?
Fordi jeg elsker deg.
Så smil.
Jeg kan ikke.
Nei.
Idet du dør, vil du sikkert si at du døde for kjærligheten.
Nei.
Du har dårlig samvittighet, -
- og håper at noen vil straffe deg for dine synder.
Så...
- Her er jeg. - Jeg er lei for det, Joe.
Vi er alle lei for det. Få henne vekk.
Du sa du ikke ville drepe ham.
- Slapp av. - Jeg hadde aldri tatt ham hit...
Tror du jeg lar meg ydmyke av en hore?
Noen kommer og sier at en drittsekk går i seng med dama mi.
Vær glad jeg ikke har skjært av deg pattene og kasta deg på dynga.
- Sett henne i bilen, Donnie. - Nei! Unnskyld, Joe!
- Ikke drep henne. - Tenk heller på din egen skjebne.
Ikke drep henne.
Det driter vel du i? Hun dolket deg i ryggen.
Jeg løy til henne. Jeg sa at jeg ikke skulle drepe deg.
Men du og jeg vet at jeg blir nødt til det.
Og så -
- skal jeg drepe henne også.
La ham være. Nå går vi.
- Så nå er du politimorder, Joseph? - Jeg har ikke drept noen.
Kameratene dine hadde visst tenkt å kjøre deg i døden.
De dreper henne, far.
Vi skal ikke drepe deg, Joseph.
Bare ta en liten prat.
Hør på meg, far.
De dreper henne.
Hun er i bilen med Donnie Gishler.
Det skallen hans er lagd av, er ikke bein.
Han har ligget i koma i to uker. Hukommelse og taleevne intakt.
Nesa og flere ribbein er brukket.
Det blir en stund til han pisser reint. Stig på.
Far, hvor er hun?
- Har de funnet henne? - Vi fulgte etter henne og Donnie Gishler.
Bilen kjørte av veien og havnet i havet kl. 21.20.
En betjent stupte uti for å lete etter dem.
Ble så nedkjølt at han endte på sykehus en uke.
Hun var dama til Albert White.
Hun forrådte deg.
Det er sant.
Hva sier du så?
Jeg er gal etter henne.
Galskap er ikke kjærlighet.
Det var ikke ekteskapet ditt heller.
Nei.
Det var det ikke.
Men nå er hun borte.
Hun er død, som moren din. Måtte hun hvile i fred.
De tok igjen Paulo i St. Albans, 15 km fra grensen.
Flere betjenter jaget ham.
Han ble truffet minst 14 ganger. Ikke mye for en politimorder.
- Hva med Dion? - Mulig han kom seg til grensen.
Du var barnet som skulle fikse avstanden mellom meg og mor.
Visste du det?
Jeg var klar over avstanden.
Folk fikser ikke hverandre.
Og de forblir alltid de samme.
Noen ganger er vi bare litt heldige.
- Ikke la en død jente bryte deg ned. - Man styrer sitt eget hell.
Noen ganger styrer det deg.
Hvis han erklærer seg skyldig, -
- kan jeg redde ham fra dødsstraff.
Tre års ubetinget fengsel, 20 år betinget.
Tre år? Det er tre døde politibetjenter.
Det var ikke han som drepte dem.
Vel er han sønn av en politioverbetjent, -
- men han vil bli godt kjent med veggene i Charlestown fengsel.
Politiførstebetjent...
I går ble jeg degradert.
Da glemmer vi avvisningen om redusert straff.
Jeg har ingen forhåpninger.
Jeg er realistisk.
Her ser du en dør i et rekkehus i Back Bay -
- hvor du har kost deg med en ung meksikaner.
Hvis du flytter ham til en ny adresse, -
- vil jeg få vite det innen en time.
Jeg skal se hva jeg kan gjøre.
Å se hva du kan gjøre er ikke særlig interessant.
Jeg erklærte meg skyldig i medvirkning til væpnet ran -
- og måtte sone tre år og fire måneder i Charlestown fengsel.
Hvis far hadde levd i to uker til, -
- hadde jeg kunnet tatt farvel.
Jeg hadde fått utdelt ett liv.
Det hadde jeg tenkt å leve.
Jeg ville bruke Masos hat mot Albert til å etablere meg.
Pussig hvordan ting forandrer seg.
Du som snakket så varmt om ikke å bli gangster?
Nå kommer du til meg og ber om jobb.
Jeg har mistet alt.
Jeg vil ikke være gangster.
Men jeg vil jobbe for en, hvis jeg kan få tatt Albert White.
De sa i fengselet at du fremdeles er mannen å snakke med om det.
Vi jaget Albert White ut av Boston, som du har hørt.
Nå er han ute etter vår rom-virksomhet i Florida.
Han vil ha markedet i Tampa.
Ja, jeg kan trenge en mann som ønsker å slå ut Mr. White.
Den mannen står her.
Du skal alltid sette Pescatore-familien først og deg selv sist.
- Kan du leve med det? - Ja.
Jeg trenger bare hjelp av min venn Dion Bartolo til å starte opp der nede.
Det er bra å ha en du kan stole på.
- Det er varmt der nede. - Det går bra.
- Du har aldri kjent en sånn varme. - Det blir bra med en forandring.
Få sving på narkotikasalget. Begynn i Tampa.
Frank Ormino driver Tampa.
- Han sier gjerne fra seg hodepinen. - Når vil han gjøre det?
Ti minutter etter at du er ankommet.
- Blir vi likeverdige partnere da? - Nei.
- Frank Ormino er det. - Men se hvordan det går med ham.
Jeg krever ikke stor lønn. Kan du tåle å ha en ire på laget?
Dette er Amerika. Jeg har tålt verre.
Jeg innså at det ikke er nok å bryte reglene.
Du må være sterk nok til å lage dine egne.
Hei!
Joseph!
- Hvordan går det? - Se på deg!
Kondolerer med faren din.
- Kondolerer med broren din. - Takk.
Da Lefty Downer sa at Pescatore-gjengen ville at jeg skulle jobbe for dem, -
- trodde jeg det bare var noe lureri.
Men så tenkte jeg at hvis noen kunne sjarmere djevelen, var det deg.
- Se her. - Gå ta banen!
Se på dette, da. Sett deg inn.
- Nå må du gi deg. - Jeg jobber for deg nå. Sjef Joe Coughlin.
Under setet finner du en gammel venn.
Velkommen til Ybor, Tampas svar på Harlem.
Stedet er bygget på sigarer.
Lukten du kjenner er antakelig bolos eller empanadas.
Resten av Tampa lar Ybor være i fred. De syns vi bare er noen jævla degoser.
Vi kan gjøre som vi vil, så lenge vi lar dem i fred.
Alt burde være fred og fordragelighet, men sånn er det ikke.
Italienerne og kubanerne holder seg for seg selv.
Men kubanerne hater spanjolene, -
- som synes at kubanerne er noen negre -
- som har glemt sin plass etter frigjøringen i 1898.
Kubanerne og spanjolene ser ned på puertorikanerne, -
- og alle snakker dritt om dominikanerne.
Italienerne respekterer bare sine egne.
Hei, damer.
Og de hvite tror at noen bryr seg om hva de synes.
Du er noe for deg selv.
HAVNEKONTOR
Tampa havn.
Hvem er det?
Peis.
Takk, JT. Bra jobba.
Det er et nettverk av slike tunneler under byen.
- Hvem eier dette lageret? - Frank Ormino gjorde det.
- "Gjorde"? - Ormino gikk lekk her om dagen.
- Det gikk fort. - Se på dette.
Topp kvalitet!
Det må oppbevares på 85 grader.
Ja, dette er bra saker.
Folk skal nødig stryke med av spriten.
Vi brygget en del i fengselet. Du mangler to ingredienser.
- Folk og melasse. - Ja, vi har et problem.
Leverandøren vår har ikke levert.
- Hvorfor det? - Båtene har gått ned.
- Hva heter han? - Gary I. Smith.
- Gary Ellsmith. - Nei.
Gary I. Smith. Med initialen I i midten. Det er en sørstatsgreie.
- Ikke bare en drittsekkgreie? - Det også.
Takk, Miss Roe.
- Du må være Masos nye funn. - Noe i den stil.
- Hvordan går det? - Bra.
Hva gjelder det?
Jeg har blitt bedt om å overta etter Frank Ormino.
Ikke permanent, vel?
- Ikke ta det ille opp. - Greit. Hvorfor sier du det?
Folk liker å handle med dem de kjenner. Ingen kjenner deg.
Ok, har du noen i tankene?
Jeg har ingen ambisjoner, -
- men jeg kunne overta en periode for kontinuitetens skyld.
Hvorfor ble leveransene angrepet?
- Det var kubanerne. - Så skaff en ny leverandør.
- Det er ikke så enkelt. - Hvorfor ikke?
De står alle på pinne for familien Suarez.
Kubanerne som eier klubben på 7th? Vi må ta en prat med dem også.
Du har ikke fattet hvordan ting gjøres her.
Jeg tar meg av Mr. Suarez og søsteren hans.
Vi kan sikkert arrangere et bord til i morgen kveld.
Si meg en ting, Gary I. Jobber du direkte under Albert White?
Eller er det en mellommann jeg bør vite om?
- Vi merket flaskene dine. - Hva for noe?
Vi har merket alt du destillerte.
Og alle leveransene som du sier gikk tapt, -
- har funnet veien til Albert Whites smuglerkneiper. Kan du forklare det?
Nei. Jeg forstår ikke.
Dion og jeg passerte huset ditt på veien hit. Flott hus.
Men nå får du pakke sakene dine og sende dem dit du nå skal.
Hvor skal jeg?
Knuller du henne?
Hva? Hvem?
- Miss Roe. - Hva?
Han knuller henne.
- Uten tvil. - Gi dere.
Miss Roe midt på dagen...
Sukker om morgenen Sukker om...
Jeg driter i hvem du knuller. Her har du billetter -
- til Seaboard i kveld kl. 23.
Reis med hvem du vil, men du skal ta det toget.
Et øyeblikk, dere...
Vi kunne snakke detaljer eller spille bowling med skallen din.
Men la oss ikke komplisere tingene. Ta det toget, Gary I.
- Ellers må vi legge deg under det. - Hør her, kan vi ikke...
Dere... Kan vi ikke...
La oss prate om dette.
Er dette...
Mr. Co...
FRANCIS ORMINO FUNNET SKUTT POLITIET LETER ETTER VITNER
Miss Roe!
Når merket du flaskene?
Hva faen snakker du om?
Vi har vært sammen hele tiden. Har du sett meg merke noen flasker?
Nei! Derfor vet jeg at det var tull.
Dion Bartolo.
Selvfølgelig. Følg meg. Mr. Esteban venter.
Mr. Suarez, hyggelig å møte deg. Kom og hils på Joe Coughlin.
- Hyggelig å treffe deg. - I like måte.
Ta et glass.
Tusen takk.
Jeg var aldri enig med spanjolene om at den lyse rommen er bedre.
Men vi kubanere ga etter, fordi vi er besatt av alt som er lyst.
Dion, Joseph, min søster Graciela.
- Hyggelig å treffe deg. - Vi har møttes.
- Selvfølgelig har vi det. - Det har vi.
- God dag. - Hei, hyggelig å treffe deg.
Denne rommen er fantastisk. Tenk om vi kunne selge den nordpå.
- Når myndighetene gir dere lov. - Men da blir vi arbeidsløse.
Esteban har tatt de bildene.
- Arbeiderne i Miami. - Veldig bra.
Det er en hobby.
- Kanskje jeg kan fotografere deg en dag. - Nei. Jo færre bilder av meg jo bedre.
Jeg deler indianernes holdning til fotografering.
Apropos fangede sjeler...
Jeg har hørt at Mr. Gary I. Smith har gått ombord i Seaboard Limited -
- med kona i én vogn og elskerinnen i en annen.
Tja. Man kan ha godt av litt luftforandring.
Er det derfor du har kommet til Ybor?
Jeg er her for å destillere og distribuere brennevin.
Noe som er vanskeliggjort av deres ujevne importplaner.
- Vi kontrollerer ikke tidevannet. - Det har gått fint herfra til Miami.
Vi vet ingenting om båtene til Miami.
Señor Famosa sier at tidevannet har vært rolig i hele sommer.
Når du nevner Famosa, mistenker vi at du vil overta forsyningsrutene våre.
Nei. Jeg bruker Famosas navn for å forsikre -
- at dere nå kan arbeide direkte med meg.
- Og dere kan ta en høyere pris. - Hva får vi til gjengjeld?
Dere får nytte av Orminos politi og dommere som vi kontrollerer.
Noe dere som kubanere trenger.
- Du ber ikke om enerett til vår melasse? - Nei. Dere får bare ikke selge til White.
Albert White er en betalende kunde.
- Vi har aldri hatt problemer med ham. - Jeg kjenner ham.
Dere foretrekker vel å handle med en som respekterer dere.
Dette kan få blod til å flyte.
Dette vil definitivt få blod til å flyte.
Dere får veldig gunstige betingelser.
Til gjengjeld får vi Albert White.
Den lokale sheriffen ville møte oss.
Det var sedvane å snakke om forbrytelsene før de ble begått.
- Hva slags type er sheriffen? - Han er politimann, ergo en drittsekk.
Ellers er han grei nok.
Ikke fikle med sakene hans.
Så kommer sheriffen og ser en degos rote i papirene hans.
Se, det er Figgis.
Vær så god og sitt.
Jeg skal ikke fornærme dere ved å spørre hvorfor dere er her, -
- så dere behøver ikke å fornærme meg ved å lyve.
Er det en avtale?
Det høres greit ut.
Og du er sønn av en politikaptein?
- Det stemmer. - Du gjorde tjeneste i utlandet?
I Frankrike.
Si det til marinen.
Ja da. Vi fikk høre det.
Jeg var soldat, og så marshalbetjent.
Jeg har drept sju menn i mitt liv.
Ansiktene deres hjemsøker meg nesten hver natt.
Hvis dere holder dere nord for 2nd, -
- sør for 27th -
- og øst for Nebraska, -
- komme vi ikke til å gå i veien for hverandre.
Høres bra ut.
Vi lever i en fordervet verden.
Men selv om jeg puster inn korrupt luft -
- og omgås korrupte menn, -
- så gjør aldri den feilen å tro at jeg kan kjøpes.
Den feilen skal jeg ikke gjøre.
Fint.
Å, beklager. Jeg trodde du var alene.
Det går bra, Loretta. Herrene skulle til å gå.
Husk manerene.
Ja, far.
Miss Loretta Figgis.
Gleder meg, frøken. Jeg er Joe Coughlin.
Dion Bartolo.
Loretta skal ut på en lang togreise i dag.
Det er visst smittsomt.
- Til California. - Sier du det?
- Hun skal bli filmstjerne i Hollywood. - Jeg skal bare prøvefilme.
Det kom en filmagent og valgte ut noen jenter.
- Broren min er der. - I Hollywood?
Han jobber visst som stuntmann. Faller av hester.
Hyggelig å treffe deg, frøken.
Politisjef.
Mine herrer.
Vil du ikke ha en banan? Du får ikke sånn frukt i Boston.
Den ser god ut.
- Å nei. Der er hun. Se nå. - Å ja?
God dag.
- Hvordan går det? - Fint. Og du?
Glimrende.
Har du og din bror tatt en avgjørelse om vårt...
- Nei, vi har ikke bestemt oss ennå. - Ok.
Det vil bety en stor forandring.
Jeg forstår.
Vi er ikke så glad i forandring.
Forandring kan være mange ting.
Der jeg holdt til for nylig pleide vi å spille sjakk.
Når du flytter bonden til den andre enden av brettet, -
- blir den forandret til en dronning. Dette er mye enklere.
Jeg spiller sjakk. Far lærte meg det.
Og det du sikkert vet, er at bonden og kongen -
- til slutt ender opp i samme boks.
Til slutt?
Det handler ikke om slutten. Det handler om å spille spillet.
Du kan henge meg etter beina og sette fyr på meg til slutt.
Jeg vil vinne mens jeg spiller.
Jeg tror du vinner stort sett alt.
Ikke ennå. Men det er planen.
Kan du ikke bli med på laget?
Noen sier at sprithandel er bare en bigeskjeft for deg.
Sier du det?
Jeg har også hørt at du gir bort det meste av pengene dine.
Mye går til Cuba.
Syns du det er dumt?
Nei.
Det er bare ikke viktig for meg.
- Hva er viktig for deg, da? - Å omsette brennevin.
Og at ingen skal herske over en annen manns liv.
Får du kontroll over rom-markedet, blir du en konge.
Jeg må likevel hanskes med Albert White.
- Men hvordan vil du bevare makten? - Tror du ikke jeg er sterk nok?
Jeg vet ikke om du er ond nok.
Og hvis du er det, vil jeg bli veldig lei meg.
Mektige menn trenger ikke å være onde.
Men de er ofte det.
Tror du det eksisterer noe slikt som en edel mann?
Jeg har ikke noe imot edle menn. De blir bare ikke så gamle.
Faren min døde for Cuba.
Moren min døde av et knust hjerte.
Han pleide å si til Esteban og meg:
"Du lever ikke egentlig med mindre du har noe å dø for."
Høres ut som en god mann.
Han var det.
- Vi blir aldri kjærester. - Ikke?
Hvorfor sier du det?
Vi blir ikke kjærester.
Vi fikk kontroll over rom-markedet og levde som konger.
Opp med farten.
Banker krasjet. Jobber tørket ut.
Men illegalt brennevin klarte seg gjennom depresjonen.
Ok, kom igjen.
Partnerskapet Suarez-Coughlin stabiliserte markedet.
Vi betalte Alberts menn i Sentral-Florida for ikke å skyte.
Så da Albert ville angripe oss, måtte han ty til gjengen i Miami.
Og da de kom, lå vi i bakhold.
Albert levde på rømmen i Miami, -
- og vi solgte til alle smuglerkneiper i Sentral-og Nord-Florida.
- Hent noe å slukke med. - Ja vel.
Ned på gulvet!
Legg dere ned, nå!
Ned på gulvet!
Legg deg ned!
Sånn går det når katolikker prøver å selge brennevin her.
- Fyren heter RD Pruitt. - Da får vi dra og finne ham.
- Han er medlem av Ku Klux Klan. - Sammen med fem millioner andre.
Klanen har jævlig stor makt.
- De er innavla idioter uten skolegang. - Da vil de like deg.
En katolikk som jobber med svarte og bor sammen med en kubaner.
RDs svoger er verre.
- Hvem er han? - Politisjef Figgis.
Joe Coughlin.
Jeg tar ikke katolikker i hånda. Ikke ta det ille opp.
Greit.
Og hvis jeg sier at jeg aldri går i kirken?
Nå skal du høre her, RD.
Det går rykter om at du lager bråk nede i Ybor.
Hvordan da?
Vi har hørt at du driver med væpnet ran.
Det aner jeg ikke en dritt om.
Jeg bare tuller.
Det vet dere, da.
RD...
Denne forretningsmannen er her for å gjøre forretninger.
Jeg foreslår at du gjør det med ham.
Denne mannen selger smuglersprit og driver utukt med niggere.
Han burde rulles i tjære og fjær, ikke drives forretninger med.
Jeg bare tuller.
- Du skjønner vel en spøk? - Jo da.
Bare du ikke blir en, hva?
Så du er glad i Parisian?
Og hva så?
Jeg kan kanskje tilby deg 10 % av fortjenesten.
- Mener du det? - Ja.
Tja...
Jeg er verd mer enn 10 %.
Hva foreslår du?
Jeg vil foreslå 60.
60 %? Byens største klubb?
- Stemmer. - For hva da?
- Vennene mine vil være vennligere. - Hvilke venner?
- 60 %. - Du får ikke det, gutten min.
Jeg er ikke gutten din. Jeg er ingens gutt.
Så slipper faren din å være flau.
- Hva sa du? - 15 %.
- Jeg slår deg i hjel. - Unnskyld?
Vet du hva?
Det høres ut som en grei ordning. Kan vi si 20?
15 % er bra for en jobb du slipper å møte opp til.
Ja...
Det er en real avtale som jeg gjerne sier ja til.
Hvordan får jeg pengene?
Kom innom Parisian andre tirsdag i måneden kl. 19.
En fornøyelse, Mr. Coughlin.
Irv.
Så da har vi en avtale.
Gutten er dum som en drue.
Jeg skjønner ikke hva Maso vil.
Arrestasjoner er ned med 70 %, inntektene opp med 300 %.
Og nå sender han guttungen til å overvåke oss?
Nei da.
Digger skal sjekke kasino-mulighetene og driften og rapportere til sjefen.
Ikke gjør det til et problem.
Maso vil høre sønnens mening om et nytt kasino.
Ta det rolig.
- Hvorfor blir han kalt "Digger"? - Fordi han er dum.
Han blir bare satt til å grave ned likene etter dem.
- Er det sant? - Ja.
Fantastisk.
Jeg hadde en plan om å investere i et kasino -
- med andelseiere i Sarasota der Ritz bygget et nytt hotell.
Ritz Hotel og Kasino.
Helt topp -
- rett til kasinoet.
Førsteklasses feriested.
Fantastisk ferieopphold om man spiller eller ikke.
For en så brutal bransje -
- var det overraskende mange som bare ville tjene til livets opphold.
Digger var ikke en av dem.
Her er det altså.
Forbudstiden vil ikke vare evig. Hva skal vi satse på når den er over?
Gambling.
Vi bruker våre kontakter til å få det godkjent. Og bare vi kan drive det.
- Og dette er stedet? - Det blir det. Ritz Longboat Key.
- Jeg snakket med eierne i Sarasota. - Hvorfor slipper de oss inn?
De har hverken lisens eller kunnskap. De eier bygningen, vi driver kasinoet.
Vi deler 50/50.
Et øyeblikk.
Har vi en tryllestav som kan endre lover? Jeg hørte du fikk bingolisens.
Det er første skritt på veien...
Ja, ja. Det er første skritt.
Bestemoren din kan komme og spille i kirken. Bingo!
Jeg har menn som smører inspektører i Tallahassee og Sarasota.
Jeg har fyrer som leter opp senatorer og skattefolk som gambler.
Får vi legalisert gambling, blir vi rike. Lovlig.
I mange år fremover.
Jeg snakker også fine ord.
Men jeg liker deg.
Han er ikke dum.
Maso var i fyr og flamme over kasinoet.
Han fulgte opp hver dag, som om det var hans idé.
På konvolutten sto det: "Sir Joseph Coughlin, nigger-puler."
Inni var en lapp med to ord:
"Seksti prosent."
Samme lapp. Samme beskjed.
Vi gjør hva vi kan, men han er beskyttet.
Han har dype røtter her.
Da får vi begynne å grave.
God dag, mine herrer. Virgil Beauregard.
Hva kan jeg bistå med i dag?
- Vi håpet du kunne få Pruitt til fornuft. - Det er det ikke mange som har klart.
- Vi vil at du prøver. - Og hva er begrunnelsen?
Hans selvoppholdelse. Han må slutte å plaffe i stykker klubbene mine.
Er det bridgeklubber?
Jeg er medlem av Rotaryklubben i Tampa, men jeg kan ikke huske å ha sett deg.
Jeg er her for å gjøre forretninger, og du prøver bare å være morsom?
- Tror du det? - Hør her.
Du er storvesiren i Ku Klux Klan på disse kanter. Gratulerer.
Tror du vi har kommet så langt ved å la oss kue av noen idioter?
Hvis du tror det om oss, tar du grundig feil.
Vi er kontorister, bankmenn -
- og politifolk. En av oss er til og med dommer.
Er du dum nok til å gå imot oss, gjør vi helvete hett for deg -
- og alt du er glad i.
Så du truer meg med folk som er mektigere enn deg selv?
Nemlig.
Hvorfor snakker jeg med deg da?
- Du kommer til meg. - Så slapp du å slepe meg inn.
75 vitner, men ingen vil stå fram.
Vil du ha en øl?
- Alkoholfritt, men smaker godt. - Jeg tar gjerne en.
Takk.
Jeg må ha RD.
Tenkte du ville synes det.
Du vet hva som skjer hvis du ikke hjelper meg?
Nei.
Det blir flere lik.
Flere artikler med overskrifter som: "Slakteriet i Tampa".
Og politisjefen blir presset til å gå.
Du også.
Kanskje.
Forskjellen er bare -
- at du blir presset ut med en kule bak øret.
Jeg forråder ikke min egen svoger.
- Jeg vil ikke gjøre dette. - Gjøre hva?
- Det du tvinger meg til å gjøre. - Jeg tvinger deg ikke.
Jo, det gjør du.
- Hva er det? - Hun kom seg ikke til Hollywood.
Hun kom seg bare til Los Angeles.
Det er ikke riktig.
Vi har fått henne til en god lege.
Det går bra.
Hva slags lege er det?
En som får folk av heroin, Irv.
Du skal aldri kalle meg ved fornavn.
Du kaller meg politimester Figgis -
- så lenge vi måtte kjenne hverandre.
Er det forstått?
Det var ikke meg.
Fortell meg hva du skal ha for å si meg hvor min datter er.
Hun er på et rent og pent sted, og jeg sier ikke hvor, før du...
Før jeg hva?
RD, du skal bare møte den gutten én gang til.
Og det er ingenting å diskutere.
Ja, det blir bare oss to.
Longboat Key.
Ritz Hotell. I kveld kl. 22.
- Når får jeg vite hvor hun er? - Når jeg har overlevd møtet.
Gjør det selv.
Hva da?
Hvis du skal drepe ham, så vær mann nok til å gjøre det selv.
Det er ingen stolthet i å la andre gjøre det du ikke tør selv.
Ok.
Det krever ikke stort mot å trekke i avtrekkeren.
Hei, RD.
Hvor er svogeren min?
Han kom ikke.
Gutter... Han her er slu som en rev.
Hold øye med skyteren hans, ellers plaffer han dere ned.
Tvilsomt.
Er du en mann av ditt ord?
Kommer an på hvem jeg snakker med.
Du kom ikke alene likevel?
Det hadde jo ikke vært noe moro.
Hvor er de hen?
Dette kan bli det største kasinoet i USA når forbudstiden er over.
Forbudstiden tar ikke slutt i et gudfryktig land.
Landet er på dunken. Banker går under, byer går konkurs.
- Presidenten vår er kommunist. - Det er ingen avgift på brennevin.
Derfor må staten legalisere gambling. Du kan ta del i det.
Jeg vil ikke ta del i noe du er del av.
Hvor mye betaler han deg?
Hvem da?
Albert White.
Hvor mye får du for å pepre kneipene mine? Du er jævlig god til det.
Jeg tok de katolske pengene hans.
Skal jeg si deg hvorfor? Jeg hadde gjerne gjort det gratis.
Du er en pest og en plage.
Du og din niggertøyte og dine møkkete degosvenner.
Jeg skal overta Parisian.
Ikke bare 60 %, men hele greia.
Jeg skal ta alle klubbene dine. Jeg skal ta alt du eier.
Jeg drar kanskje hjem til deg -
- og tar en bit av niggerjenta før jeg kutter strupen hennes.
Du har ikke fattet det ennå, men du skal ut av byen, kamerat.
Du har bare glemt å pakke.
Ok.
Sett i gang.
Helvete.
Å, faen.
Satan.
Kjør fram bilen.
Ok.
- Vi får deg til lege. - Faen, det gjør vondt.
Ja, men det dør du ikke av.
- Helvete. - Hold den.
Helvete.
Vi skulle aldri ha vist ham de bildene.
Hvilke bilder?
Figgis.
Vi måtte det for å bli kvitt ham.
Prisen var for høy.
Jeg tror det var du som skjøt meg. Han rakk ikke å trekke av.
- Det var ikke meg. - Hvem da? Fasani var der bak.
- Det var Fasani som skjøt deg. - Nei, han kom bakfra.
Fasani kom hit bort. Han kom fra denne vinkelen. Sånn.
- Jeg sto der borte. - Du traff meg!
Bare hent bilen, for faen.
Det blir et jævlig flott kasino.
- Ikke sant? - Jo.
Albert hadde betalt RD av egen lomme for å ta oss.
Men når vi hadde drept et medlem, tok klanen det personlig.
De kom til sykehuset, men vi hadde vakter ved dørene.
Da klansmennene ble lei og gikk hjem, sørget Dion for å skygge dem.
Volden og alle drapene som fulgte, -
- satte en stopper for KKKs makt i Tampa.
- Hvordan har du det? - Fint.
Sikker?
Tusen takk.
Det blir aldri en annen.
Kona til Irv flyttet ut sammen med sønnen.
Ingen så Loretta hele sommeren.
Kan jeg ta ditt navn?
Vil du gifte deg?
Vi er så godt som gift, er vi ikke?
Graciela Isabella...
Jeg husker ikke alle. Lunes, Martes...
Idiot! Jeg har ikke så mange navn.
Graciela Coughlin.
Det beste det navnet noensinne er brukt til.
Jeg har kjøpt noen eiendommer.
Jøss! Vi er nettopp blitt gift, og nå har du kjøpt noen eiendommer?
Ja, ved siden av Perez-fabrikken.
Hva skal du gjøre med dem?
Bygge et hjem for forlatte kvinner og deres barn.
Det er viktig, Joe.
Hva skjedde med kampen for kubanske forhold?
Jeg falt for deg. Jeg må holde meg i nærheten.
Kom hit.
Jeg elsker deg.
Etter måneders avsondrethet -
- sto Loretta fram og erklærte at hun kun ville gå i hvitt.
Det hadde Jesus bestemt for henne, -
- for nå skulle hun bli hans brud.
Forbaskede affærer.
Hun vakte stor begeistring.
Men et kasino var ikke del av hennes visjon om et syndfritt Tampa.
Hva er problemet med denne predikanten?
Ingenting. Alt skal ordne seg.
Kasino-avtalen står helt støtt.
Fullstendig, Maso. 100 %.
Gjør det du må.
Jeg skal dra ned og snakke med henne.
Jeg skal ordne alt som er nødvendig, ok?
Sørg for at problemet forsvinner. Jeg vil ikke høre mer om det.
Ok. Takk skal du ha.
Du trenger ikke å lytte.
Jeg forteller deg åpent alt du vil vite om mine saker.
Det er dine saker, ikke mine.
Men jeg forteller alt du vil vite.
Da jeg kom hit, handlet alt om å ta hevn og tjene penger.
Nå handler alt jeg gjør om oss, og om å sikre vår framtid.
Du må forstå det.
Men hvis det gjør deg til en annen, -
- så er du ikke deg selv lenger.
Du er deg selv, unntatt alt det fæle du har gjort.
Du er nesten deg selv.
Jeg vil ha den du virkelig er.
Du har meg.
Du har meg. Kom hit.
Du har meg.
ANGRE KOM NÆRMERE GUD
Gambling forderver ånden.
Amen.
HVOR VIL DU TILBRINGE EVIGHETEN?
Det er mye snakk om personlig frihet.
Men når du har sett menneskets ondskap -
- og selv følt det på kroppen, -
- forstår du -
- at det handler om gamblerens frihet.
Gamblerens frihet til å sløse bort Guds gaver -
- og bruke dem på seg selv.
Amen.
Personlig frihet -
- er friheten -
- til en morder.
En forfører!
En ulv -
- som helst vil holde seg i saueflokken.
Jeg spør dere, hvor lettkjøpt er deres dyd?
Ikke lettkjøpt!
Hvor lettkjøpt er deres dyd?
Den er ikke det!
- Jeg har alltid solgt min dyd billig. - Hvilken dyd?
Og nå vil de bygge et gamblinghus -
- ved vår havn!
Nei!
Men vi protesterer ikke.
Med henne i omløp blir kasinoet nedstemt.
- Da får du og jeg skylda. - Jeg skal fikse dette, ok?
- Mr. Coughlin! - Miss Figgis.
Takk for at du ville komme. Flott tale du holdt i kveld.
Fantastisk.
Du kjenner faren min?
Politisjef.
Og dette er Mayweather.
Han preker Guds ord sydpå.
Gleder meg.
Bra. De trenger et gudsord i Miami.
- Fortsett sånn. - Jeg skal gjøre mitt beste.
- Hva kan jeg gjøre for deg? - Kan vi ta en liten prat?
Jeg vil snakke med deg om Ritz.
Far har fortalt at du en gang hadde noe godt i deg.
Jeg visste ikke at det var forsvunnet.
Du gjør mye for folk her omkring.
Men vi vet begge at dine gode gjerninger blir oppveid av dine onde.
Vet vi det?
Du tjener på andres illegale misbruk.
Deres svakhet og dovenskap og lastefulle oppførsel.
- Men du kan fri deg selv fra alt det. - Det vil jeg ikke.
Selvfølgelig vil du det.
Miss Figgis, du er en fantastisk dame med en utrolig historie.
Menigheten er tre ganger så stor siden du startet.
Den er faktisk fem ganger så stor.
Det har aldri blitt drukket mer sprit enn de siste 10 årene.
Fordi folk protesterer mot forbudet.
Det samme kan sies om hor.
Folk ønsker det, men vil ikke bli fortalt at det ikke er lov.
- Det bør de ikke heller. - Unnskyld?
Hvis folk vil bedrive hor, så skal de vel ha lov til det.
Og hvis de ønsker å gjøre det med dyr?
Vil de det?
Unnskyld?
- Ønsker folk å gjøre det med dyr? - Ja.
Og den sykdommen vil spre seg.
Jeg ser ingen sammenheng mellom sprit og sodomi.
All synd har en sammenheng.
Begge deler er imot Guds vilje, og derfor like krenkende.
Beklager, dette fikk en dårlig start.
Jeg ville bare spørre deg -
- om du kunne utelate kasino-spørsmålet i dine taler?
I bytte vil vi bygge en forretning her.
Det vil skape jobber -
- og svekke den moralske fordervelsen som lediggang fører med seg.
Vi vil støtte kirken.
Vi vil faen meg bygge noen kirker.
Hvis Gud omskriver Bibelen og gjør gambling til en dyd, -
- skal jeg slutte å snakke imot det.
Men inntil det skjer...
Vi kan ikke velge hva som er syndig, Mr. Coughlin.
Jeg kan ikke gjøre det.
Hva? Hun kommer til å kjøre hele avtalen i grøfta.
Jeg vet det. Ingen får røre henne.
Det er et feiltrinn.
Du sier ikke det.
- Kan vi by dere på noe? - Nei, ellers takk.
Vi skal ikke oppholde dere lenger enn nødvendig.
Vi kommer ikke til å investere i kasinoet i Ritz.
Er du sikker på det?
Ja, dessverre. Det er for mye oppmerksomhet rundt det.
Én dame som preker i et jævla telt?
Ja, fordi kasinoet ville utgjøre bare 2 % av våre samlede verdier.
Vi kan ikke virke som et selskap av irske og italienske katolikker -
- som gjør protestantiske jenter til stoffmisbrukere.
Dette vil ikke mine oppdragsgivere like.
Vi lar oss ikke kue eller narre.
Vi er en institusjon. Vi kan ikke bestikkes eller trues.
Jeg representerer egeninteressene -
- til styremedlemmene.
Vi er den rike, hvite overklassen i dette landet, -
- og vi tenker ikke å rive av en bit av dette landet -
- som det har kostet oss så dyrt å temme og kolonisere, -
- og gi det til katolikker, jøder, svartinger -
- eller degoser.
Det er bare en større og bedre svindelvirksomhet.
Beholde pengene selv, så ikke vi får tak i dem.
Alle de folkene.
Negrene -
- som dere brukte da dere la dette landet under dere.
Og immigrantene som kom hit tomhendte, -
- som slet seg i hjel -
- og trodde på dere da dere sa at de hadde en lys fremtid.
Det kommer en dag da de vil gjennomskue det.
Men jeg vil faen meg nødig være i deres sted -
- når dere hindrer de folkene i å få det de fortjener.
Lykke til. Din pikk!
- Det kunne ha blitt et jævlig fint kasino. - Du får en ny sjanse.
Tingene tar seg opp igjen.
Ikke alt.
Vi hørte det på radioen da vi kom tilbake.
Den nyvalgte presidenten Roosevelt lovet å signere Cullen-Harrison-loven -
- med én gang han ble valgt, og dermed avslutte forbudstiden.
- God dag, Miss Figgis. - Mr. Coughlin.
- Får jeg slå meg ned et øyeblikk? - Ja, vær så god.
Du ser godt ut.
Du går ikke kledd i hvitt.
Den er nesten hvit.
- Vil dere se menyen? - Takk. Må jeg be om en kopp kaffe?
Tusen takk.
Hvorfor hater far deg så mye?
Jeg er kjeltring. Han er politisjef. Så det er vel naturlig.
Nei. Han likte deg. Han sa du var sjefen i Ybor.
Sa han det?
Hva gjorde du?
Mot ham?
Vi hadde fotografier.
Og du viste dem til ham.
Jeg viste ham to bilder.
Hvor mange hadde du?
Alle sammen.
Vi kommer til helvete alle sammen.
Jeg tror ikke du gjør det.
Vet du hva jeg har forstått -
- etter at jeg har viet mitt liv til Gud?
Hva da?
Dette er himmelen.
Her og nå.
Vi lever i den nå.
Så hvorfor ser det ut som helvete?
Fordi vi har kjørt alt i grøfta.
Etter at jeg var blitt satt på prøve, -
- sov jeg i sengen jeg hadde som barn.
Da følte jeg meg sikker igjen.
Det hadde jeg savnet.
Jeg vet ikke om det finnes en Gud.
Men jeg håper det.
Og jeg håper han er snill.
Hadde ikke det vært supert?
Jo, det hadde det.
Du virker ikke fortvilet. Hva er hemmeligheten?
Ingen. Ingen hemmelighet.
Jeg har kona mi.
Det rekker.
Men hva hvis du mister henne?
Hva er dine planer nå?
Hva mener du?
Du stoppet meg. Du fikk stoppet kasinoet.
Loven klarte det ikke. Folket klarte det ikke.
Klanen klarte det ikke. Men du klarte det.
- Jeg ble ikke kvitt alkoholen. - Nei. Det var for stort.
Men du fikk stoppet gamblingen, som så sikker ut.
- Det klarte jeg visst. - Ja, det gjorde du.
Hva har faren din tenkt å gjøre?
Sitte i stolen sin, tror jeg.
Fly forbannet -
- over at menn har klådd på datteren hans som han gjorde på kona si. Og verre.
Han går rundt hjemme og hvisker ett ord om og om igjen.
Hvilket ord er det?
Angre.
Angre, angre.
Gi ham litt tid.
Alle tre biler har kommet seg vel fram til Boston.
Samme avregning som sist.
Bra, bra.
Og Loretta Figgis skar halsen over på seg selv i går.
Hva?
Hun gjorde det visst hjemme i farens seng.
Det må jeg si... Jenta har tæl. Jeg hadde aldri klart det.
Men det var vel en mening med det.
Hun kunne ha gjort det litt før, og gjort oss alle en tjeneste.
Nå er det for sent.
EN MADONNAS DØD
Skylder du på deg selv?
Hun dro vestover, i likhet med mange jenter.
Og hun ble utnyttet.
Ikke av deg.
Av menn som meg.
Menn som har sprit, får også tak i jenter, -
- og de får tak i dop. Den ene hånden vasker den andre.
Vi er ikke ansvarlige for hverandre.
Det er en fornærmelse å tro det.
Se på disse folkene.
Sett at han her drikker seg i hjel, -
- er det vår skyld?
Når tok du det bildet?
For en måned siden.
Er du sikker?
Jeg tok disse bildene for én måned og tre dager siden.
Hvordan det?
Fordi den damen døde i 1927.
Jeg har aldri hatt noen som deg i livet mitt.
Og en dag skal jeg bli god nok for deg.
- Er du sikker på at det er henne? - Ja visst.
- Har du sagt det til Graciela? - Selvfølgelig.
- Herregud. - Ville ikke du ha sagt det til dama di?
Nei, jeg forteller ikke en dritt. Men du er en større pyse enn meg.
Hva sa du til henne?
"Du, skatten min, den jenta jeg sikla på i årevis"
"er ikke dau. Hun bor i Miami."
"Ikke gjør noe stort nummer av det."
- Når drar du? - Hvor da?
Kutt ut. Nå vet du at jenta du var gæren etter, er 300 km unna.
Når skal du dra?
- Etter at dette med Maso er over. - Bra. Så har du noe å leve for.
Hva mener du?
Han og følget hans fyller et halvt tog på reisen hit.
Det er jævlig mange.
Jeg er faen ikke redd. De vinner ikke noe på å drepe oss.
Vi tjener 11,5 millioner på rom alene i denne jævla fjøsbyen.
Hvorfor skulle han drepe oss? Alt vi gjør er å fôre ham med penger.
Jeg liker ikke tegnene. Vi tapte kasinoet.
Vi kom ingen vei med narkosalget, og det er ingen mangel på sånne som deg.
Ok? Du går inn i en bygning hvor han kontrollerer alle rom.
Umulig å skjule et våpen. Du går blindt inn, og vi venter ute.
Er det nok tegn for deg?
Du må gjøre en ting for meg.
Du må dra til Miami og bli der en stund.
Hvor lenge er en stund?
Ikke så lenge.
Gi adressen din til Dion.
Når tiden er inne, gir han den til meg, og jeg kommer og henter deg.
Så du kan fastslå om du er så ond som du trenger å være?
Noe sånt.
Joseph.
Selv om du vinner kampen i dag, er det så mye brutalitet i det du gjør.
Kom hit.
- Hvor bor du for tiden, Gino? - I Neponset.
- Har du slått deg til ro? - To unger, kone og hus. Hele greia.
- Har du noen? - Nei.
Det vil aldri passe.
Denne veien.
Hvordan har du det, gutten min?
Fint.
Fausto, se om Dion trenger noe.
- Hvordan har du hatt det? - Bra. Og du?
Flere gode enn dårlige dager.
Bra.
Dette er jenta som kjørte kasinoplanen i dass?
En madonnas død.
Ja, det er henne.
Hvorfor tok du henne ikke ut?
- For stort tilbakeslag. - Det er løgn.
Du er ingen drapsmann.
Du er en banditt i dress.
Det er derfor du lot det sprø kvinnfolket leve.
Vet du hva inntjeningen var før jeg kom?
- Vet du hva den er nå? - Det er bare fra rom.
Du har ikke rørt prostitusjon og narko.
Det var mest å tjene på rom, og jeg har åpnet fire nye kneiper.
- Du kunne ha åpnet flere. - Hør her, Maso...
Mr. Pescatore!
Jeg drev Ybor og Tampa. Ga det deg noen gang problemer?
Du gjorde mer enn det. Du drev hele kysten.
Du fikk Albert ut. Tvang ham opp i et dritthjørne i Miami.
Jeg har sett regnskapene. Du har gjort oss mektige.
Men hva nå? "Irer ikke ønsket"? Hva skal jeg være?
Den jeg sier at du skal være, for faen. Hvis ikke får du et jævla løp i kjeften.
Du kan være consigliere.
Du lærer opp Digger. Møter folk.
Lærer ham å fiske.
Men du får kutt i inntekten.
Hvor stort kutt?
Digger får ditt utbytte.
Mr. Pescatore...
Det er en glimrende idé. Digger kommer hit og overtar.
Vi kjører Florida og tar over Cuba.
Men mitt utbytte bør være uendret.
Det er ingen makt i å være formann og utnytte bryggesjauere.
Tror du kanskje ikke at det er poenget, smarten?
Du trenger meg. Jeg bygget dette.
Vi kunne bruke deg. Men jeg fornemmer en utakknemlighet.
Jeg også.
Du jobber for meg. Ikke degosene du omgir deg med.
Hvis jeg ber deg vaske dassen min, hva gjør du da?
Jeg kan drepe den horejenta di og brenne huset ditt, hvis jeg vil.
Så vil du være arbeidsleder -
- eller vaske dassen min?
Du kan søke på begge deler.
Da blir det vel arbeidsleder.
Sånn skal det lyde.
Vil du ha middag i kveld? Vi har noen ledige plasser.
Vet du hva jeg liker ved Albert White?
Hva?
Han kjenner også Tampa.
Så da trenger vi ikke deg, dust.
Vinden blåser i en litt annen retning.
Jeg og Maso har skværet opp.
Etter kasinofadesen ba han meg hjelpe sønnen sin.
Og det var bare begynnelsen.
Du skjønner, -
- du må stole på de du jobber med.
Vi kommer ikke inn i denne bransjen ved å ligge under.
Ved å spille på feil hest.
Det var det hele.
Tror du du kommer til å meske deg i solen i morgen?
Da må du tro om igjen.
Ta en siste titt, for nå skal du dø.
Vent.
Albert, jeg har noe du må se.
Hvis ikke vil du angre resten av livet.
Du vil aldri tilgi deg selv.
- Hun er død. - Syns du hun ser sånn ut?
- Hvor er hun? - På det jævla fotografiet, Albert.
- Hvor er hun? - Det skulle jeg gjerne fortelle.
Og helst gå ut herfra.
- Det er et gammelt bilde. - Det trodde jeg også.
Men se på den fyren med avisen. Den er fra forrige måned.
- Si det, eller jeg dreper deg. - Jeg var også glad i henne, Albert.
Slik du er glad i den kvinnen? Er hun neger eller degos?
Begge deler.
Nei! Nei!
- Hvor faen er de? - Spør Albert. Han er lokalkjent.
Du vet hvorfor all melasse og rom kommer via Tampa?
- Tunnelene. - Hvilke tunneler?
De som går under denne bydelen.
Det er sånn de smugler inn spriten.
Det er der mine menn er nå.
Dine menn står vakt på utsiden.
Men det er ikke den veien vi kommer.
Vi kommer og tar deg, Maso.
Men vi kommer nedenfra.
Gå!
- Du ryddet rommet? - Ja, hele etasjen.
Gå og sjekk, Seppe.
Sjef, Coughlin ble sett nede.
- Ble han skadet? - Et kutt i hodet.
Du kan ikke vente til han dør av blodforgiftning.
Så god tid har vi ikke.
Det er tungt for en mann å ha en sønn som er så dum.
Alt klart, sjef.
Jeg vil at dere dekker døren -
- som noen jævla romerske centurioner.
Skjenk opp en til meg, ok?
Hvor gjemte du deg?
Hva?
Da Seppe ryddet rommet.
Jeg satt her.
Jeg spurte ham om han ville jobbe for en som ville være i live i morgen.
- Mer skulle det ikke til? - Og at du ville gi Digger kommandoen.
Vi hadde noe bra på gang, og du kjørte alt i dass på én dag.
Vet du hvor mange som døde i dag på grunn av din italienske idioti?
Kanskje du får en sønn en dag, da vil du forstå.
Forstå hva?
Hvordan har han det?
Sønnen din er død nå.
De hadde drept oss alle. Sporet oss opp. Du vet det.
De regnet ikke med å bli gamle.
Ikke jeg heller.
Det var noe jeg hadde tenkt å si til Albert før jeg drepte ham.
Nå er det for sent.
Ok.
Jeg vil ikke at noen flere blir drept i dag.
- Er det noen som har lyst til å dø? - Nei, Mr. Coughlin.
Hvis noen vil dra tilbake til Boston, så er det greit for meg.
For de som vil bli her hvor solen steker og jentene er vakre, er det jobb å få.
Men jeg gir meg.
Vil dere snakke med sjefen, så gå til ham.
Noe som er uklart?
Bra.
Graciela.
Kom, la oss rydde opp.
Dion var sjef i åtte år.
Og han fikk rett.
Han ble ikke gammel.
Si det du har å si.
Etter kollisjonen tenkte du bare å gjøre det beste ut av det?
- Nei. - Hva da?
Hva skjedde, Emma?
Da politiet fulgte etter meg, -
- sa jeg til sjåføren at den eneste utveien var å kjøre utfor broen.
- Men han ville ikke høre. - Og så?
Jeg skjøt ham.
Vi havnet i vannet. Jeg svømte i land -
- og løp til nærmeste hus.
Han var fisker.
- Jeg var hjertelig velkommen. - Du prøvde ikke å kontakte meg?
Hadde jeg stukket fram hodet, ville de ha drept meg.
- Jeg skyldte deg ingenting. - Jeg sørget over deg i flere år.
Hvor mye medlidenhet skal jeg føle?
Kanskje hvis faren min var politisjef fra et rikt strøk i Irland, men den gang ei.
Elsket du meg?
Vi hadde det gøy, Joe. Klart det var stunder...
Men du gjorde det til noe mer enn det det var.
Og hva var det?
En løgn.
Vi er ikke Guds beste barn.
Vi er ikke to fra eventyrbøkene som virkelig elsker hverandre.
Vi danser så inn i helvete at gresset ikke har tid til å gro.
Jeg er fri, Joseph.
Vil du stikke innom, står døren alltid åpen.
Vi hadde alltid en masse moro.
Jeg vil ikke være fri.
Gi deg. Det er det vi alltid ønsket.
Det er det du ønsket.
Og nå har du fått det.
Farvel, Emma.
Vi bygget små hjem for kvinner og barn som trengte et sted å være.
Vi oppkalte min sønn etter min far.
Men han var god og snill som sin mor.
Ja, Tomas.
Hvor skal du?
Angre.
Kom hit, lille venn.
Angre!
- Tomas! - Angre!
Angre!
Går det bra?
Å, nei.
Å, nei, nei.
Å, Gud!
Å, nei.
Å, Gud, nei.
På lørdager går jeg og sønnen min på kino.
En eller annen tysker bråker i Europa.
Jeg tror ikke de går til krig igjen.
Det er ikke noe å tjene på det.
Sønnen min likte filmen.
Den handlet om en ærlig sheriff i en kriminell by.
Han gledet seg til å få sitt eget skilt når han ble voksen.
REGISSØR MONTGOMERY QUINN
MANUSKRIPT DANIEL COUGHLIN
Det er broren min.
Det var navnet til broren min.
Han er onkelen din.
Hver dag fisket vi etter abbor.
En dag spurte sønnen min: "Hvor er himmelen i skyene?"
Jeg fortalte ham hva Loretta hadde sagt.
"Himmelen er akkurat her."
"Vi er i den nå."
Norsk tekst: Trine Borg